Belle de Neige autorica je knjige Beautiful Snow, a za Vice je prepričala dio iskustava koje je doživjela kao instruktorica skijanja.

Na svom blogu posljednjih sam par godina pisala o svim o sranjima koja se događaju ljudima za vrijeme skijanja. Rekla bih da sam dosad pokrila sve važnije teme: seks, loša iskustva s drogama, orgije, nemoralno ponašanje na poslu, bogate delikvente, ruske prostitutke – uglavnom, sve ono što se očekuje kad se nađu ljudi određene platežne moći.

Tako da bi sažimanje svega toga u članak trebalo biti prilično jednostavno. Sve što mi je činiti je izabrati par događaja koji uključuju sramotne seksualne anegdote koje su nastale kao rezultat izvoza britanske kulture opijanja.

Problem je u tome što ne želim započeti na taj način jer mi se ne ponavljaju stari ishabani mitovi. Ali i zato jer se takve priče ne odnose na sve ljude uključene u ovu industriju. Zapravo, činjenica je da većina hobi skijaša nije takva.

Nagledala sam se neviđenih gluposti

Jasno, postoji i ona druga grupa ljudi koja svoje vrijeme u ski resortima koristi za zabavu. Oni se uglavnom zabavljaju drugačije. Recimo, neki moji mlađi kolege koji nemaju pojma što bi sa svojim životom, pa par mjeseci rade kao instrukturi skijanja, piju urin ili skaču s krovova u duboki snijeg nakon što su se oblili Jägermeisterom.

Takvi ljudi najčešće se upliću u dosta čudne priče. Recimo, jedna cura s kojom sam radila završila je u trojcu na božićnoj zabavi, a likovi su njihovu akciju snimali. Znam to zato jer je jedan od sudionika pustio njihov kućni uradak u baru. Okej, svi su pristali na to što su radili i sama si je kriva za ono što joj se dogodilo, ali svejedno se nisam mogla oteti dojmu da se radilo o gang bangu.

Ali baš takve priče dovlače uvijek nove sezonce u resorte. Znam curu koja je imala sjajnu budućnost pred sobom. Bila je odlična plivačica, čak je pozvana u reprezentaciju, ali je zbog inata mami pobjegla odraditi sezonu u Alpe. Do kraja sezone obradila je oko 200 ljudi što znači, ako je moja računica točna, da je u prosjeku trebala spavati s barem dvoje ljude dnevno.

Nisam ništa bolja od drugih seksualnih manijaka

Ja sam u tom poslu završila nakon gadnog prekida koji je uključivao prekid zaruka, zajedničku hipoteku i osobni bankrot. Osim toga, oporavljala sam se i od majčine smrti koja je iznenada umrla kad sam imala 21 godinu. Usto, frend mi se oporavljao od predoziranja. Tako da, slobodno mogu reći da te prve sezone nisam bila baš u najboljem stanju ikad.

Pokazalo se da je bijeg u ski resort idealno mjesto za rješavanje takvih problema. Većinu vremena provodila sam seksajući se napušena. Situacija se uskoro pretvorila u koloplet amoralnosti koja je kulminirala u ribanju WC-a četkicama za zube mojih gostiju, začinjavanjem njihove hrane govnom i rokanjem votke za doručak. A bilo je i brdo koke koju je trebalo pošmrkati.

Zapravo, te prve sezone prošla sam kroz više toga u životu nego ikad prije. Gotovo sam se ugušila u snijegu nakon što sam skočila s krova, na mene se popišao neki invalid iz Francuske i još dosta drugih, sličnih stvari.

Radila sam odvratne stvari

Ne sjećam se koliko sam ljudi oralno zadovoljila u WC-ima, budila se prekrivena vlastitom bljuvotinom ili gola pored muškaraca koje uopće nisam poznavala. Jednom sam se čak probudila sa žvagaćom gumom zaljepljenom za svoj anus. A sjećam se i trojca u neviđeno skupom bungalovu gdje su me likovi jebali na otomanu, a ja sam na sebi imala samo čizme.

Vjerojatno bih vam trebala reći nešto i o našim gostima. Sjećam se Ukrajinca koji je bio toliko pijan da je završio u krevetu s djetetom nekog gosta. Jasno, nisu se seksali, samo je završio u krivom krevetu, ali se svejedno naslušao priča da je pedofil.

Valja spomenuti i grupu Latvijaca koji su se pojavili u stanu moje frendice s par prostitutki. Nije im dugo trebalo da cijeli stan napune kondomima ostavivši za sobom mrlje krvi i koke po njezinim kožnim sofama. O sauni neću niti govoriti. No, ona se nije uopće žalila. Imali su brdo koke.

Ljude zanima samo seks

Izvucite iz tih priča što god želite. No, ako ste nabrijani na to da svoje genitalije trljate o tuđe na najčudnijim mjestima (liftovima, parkiranim autima u centru grada, dućanima, toaletima, prenapučenim sobama…), onda je taj posao pravi posao za vas.

Jasno, ja sam odabrala kut kroz koji sam vam ispričala svoja iskustva. Mogla sam umjesto toga govoriti o tome kako me taj posao spasio od kliničke depresije ili kako sam zahvaljujući ovom poslu naučila nositi se sa svojim problemima. A tu je i činjenica da sam preko ovog posla upoznala neke od najboljih ljudi na svijetu.

Ali ljude takve priče ne zanimaju. Tako da je mnogo lakše pričati o seksualnim eskapadama koje ionako svi očekuju od ljudi koji se bave mojim poslom. Zbog toga sam o svemu tome napisala knjigu. Jer, o čemu bi drugome adolescentice čitale nego o ovakvim, izopačenim stvarima?